Nyt on tarkoitus puhua luovista ihmeistä.
Niitä ilmeisesti vähän harvemmin käsitellään.
Mitä eroa on sitten luovissa ihmeissä ja tavallisissa ihmeissä?
Nyt tarkoitan sellaisia ihmeitä, joita minä odotan lopunaikana.
Jos henkilöltä puuttuu joku kehon jäsen -
tai maksa, munuainen, mikä nyt lie, -
niin taivaan varastohuoneessa on vielä varattuna näitä varaosia.
Tällaisesta on tarkoitus puhua.
Luen teille ensin sen, mikä minun silmiini on Raamatusta sattunut.
Se on Jesajan 60. luku -
ja jakeet 1, 2 ja jae 5. Siinä sanotaan: -
"Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi.
Sillä katso, pimeys peittää maan ja synkeys kansat, -
mutta sinun ylitsesi koittaa Herra, -
ja sinun ylläsi näkyy hänen kunniansa."
Jae 5: "Silloin sinä saat sen nähdä, ja sinä loistat ilosta, -
sinun sydämesi sykkii ja avartuu, -
kun meren aarteet kääntyvät sinun tykösi, -
kansojen rikkaudet tulevat sinulle."
Jesaja sanoo tosi oivallisesti tästä, -
että meidän pitää nousta tummien, mustien pilvien yläpuolelle, -
ja siitä mitättömyydestä, joka varsinaisesti suomalaisia kiusaa.
Mitättömyydessä on vain tyhjyyttä.
Noustaan sille aaltopituudelle, jossa Jeesus Kristus asuu.
Uskoon tultuamme meille on annettu jo heti eräs tärkeä armolahja.
Ilmeisesti monet eivät ole sitä huomanneet.
Suomalaisille on annettu arvostelun armolahja, mutta jätetään se nyt.
Siirrytään siihen seuraavaan, ja se on hengellinen auktoriteetti.
Sielunvihollinen yrittää pimittää sitä sinulta, -
että et tietäsi, mikä sinun sisälläsi asuu.
Se auktoriteetti, mikä sinulla on Kristuksessa, -
käsittää kaikki nämä luovat ihmeet.
Mitä se usko oikeastaan on?
Kerran kysyin Herralta, mitä se usko oikein on?
Onko se: minä uskon, että minä uskon, että minä uskon?
Ei hokemista. Se on sydämen uskoa, mutta myös uskoa siihen, -
että Jeesuksella on kaikki valta taivaassa ja maan päällä.
Sinullakin on siis sama auktoriteetti.
Sinä voit silloin käskeä avaruuden pimeyden voimia -
poistumaan elämästäsi ja näistä asioista.
Missä ikinä olen kiertänyt, niin erityisesti tänä vuonna -
täällä herätyksen tuulet jo puhaltavat.
Ihmeitä on ollut enemmän kuin ikinä ennen. Sydämeni on syttynyt.
Monien mielestä seurakunnissa on niin kuivaa. Se tulee sisältäsi.
Sinun pitää olla intiimissä läsnäolossa Jeesuksen kanssa.
Mitä enemmän olemme Hänen läsnä- olossaan, sitä enemmän tapahtuu.
Silloin kuulet, mitä Herra haluaa sanoa sinulle.
Tulet pois tyhjyydestä ja tylsyydestä -
ja alat Herran kirkkautta todistamaan.
Meidän tulisi olla Kristuksen tuoksu ympäröiville.
Ennen sanottiin, että uskovan tuntee kiiluvista silmistä.
Kiiluvatko sinun silmäsi? Entä kumppanisi silmät?
Se on se Herran läsnäolo ympärillämme.
Olen paljon tutkinut sitä, mitä on tapahtunut Jeesuksen ajan jälkeen.
1100-, 1200-, 1500-luvuilla on totisesti ollut isoja herätyksiä.
1700-luvun herätyksiä. Joku sanoi, että miten niitä olisi kirjattu.
Katselin Australiassa maallista ohjelmaa.
Siinä tutkittiin jonkun sukututkimusta Sisiliasta -
ja löydettiin ne paperit 1700-luvulle asti -
ja siitäkin vielä taaksepäin. Roomalaisilla oli tarkka kirjanpito.
Ei ollut tietokoneita, mutta he kirjasivat kaiken ylös.
Massiivisia herätyksiä on ollut silloinkin.
Millaisia herätyksiä? Samanlaisia kuin apostolisena aikana.
On puhuttu mm. nunnasta, -
jota kutsuttiin Siniseksi nunnaksi, koska hänellä oli sininen viitta.
Hän asui Espanjassa ja eli intiimissä läsnäolossa Jeesuksen kanssa.
Herra siirsi hänet Espanjasta Amerikkaan -
julistamaan intiaaneille Kristusta.
Hän teki monta matkaa, opetti heille kaikki Kristuksen alkeet -
ja kaiken, mitä voi Jumalan Sanasta opettaa.
Lähetyssaarnaajat ihmettelivät, mistä nämä tiesivät sen kaiken.
"Se Sininen leidi kävi opettamassa."
Hän ilmojen halki siirtyi niin kuin Filippus.
Tämä on mahdollista. Lopunaikana uskon näin tapahtuvan.
Ja ymmärrä, että me olemme lopunajoissa jo!
Nyt on parasta alkaa uskoa, mitä Herra tekee.
Luukas 7:23 sanoo vielä: -
"Ja autuas on se, joka ei loukkaannu minuun."
Monet ihmiset loukkaantuvat, kun puhutaan ihmeistä -
ja nimenomaan luovista ihmeistä. Heistä sellaista ei voi tapahtua.
Olen itse nähnyt, että tätä voi todella tapahtua. Ihmeistä ihmeisiin.
Olen itse nähnyt Aasian ja Filippiinien saaristossa, -
Tonga-saarilla, Fidzillä, Papua-Uudella-Guinealla -
ja siellä saaristossa luovia ihmeitä.
Miksi täällä Suomessa ei tapahdu? Onhan täälläkin tapahtunut.
Ehkä se jää vähemmälle huomiolle.
Silti Jumala juuri lopunaikana alkaa käyttää kirkkauttaan, -
kuten Jesaja sanoo. Kirkastumme kirkastumistamme -
ja Hän laskee herätyksen aallon tänne.
Kansa liikkuu kaikkialla. Jos on kuivaa, tule Kristuksen eteen -
pois TV:n äärestä Kauniita ja rohkeita tai olympialaisia katsomasta.
Anna pikkuisen enemmän aikaa Kristukselle.
Siis autuas on se, joka ei loukkaannu minuun.
Kuinka monta kertaa olemme louk- kaantuneet Jeesukseen Kristukseen?
Niin monia, monia kertoja, koska me loukkaannumme kanssaihmiseen.
Ehkäpä Jumala käyttää häntä. Kysymme itseltämme, miksei minua?
Ehkä siksi, ettet viivy tarpeeksi kauan Kristuksen helmassa -
tai sinulla on jotain poisheitettävää.
Kaikki - joka ikinen asia - on armosta.
40 päivän paasto ei auta yhtään.
Ehkä laihdut tai annat jotakin Herralle, mutta kaikki tulee armosta.
Vanhurskaus sisältää kaiken, mitä uskovan elämään kuuluu.
Se sisältää parantumisesi, ihmeet ja luovat ihmeet.
Eräs australialainen jo vuosia sitten -
vuonna 1991-1992 -
antoi tällaisen ilmestyksen. Hän oli pastori.
Siinä hän näki kolme aaltoa, jotka kuuluivat lopunaikaan.
Niihin kahteen aaltoon en puutu, mutta viimein oli mielenkiintoinen.
Se purskahti siinä ilmestyksessä kuin tsunami.
Sen aallon päällä oli käsiä, jalkoja, kehon osia.
Tämä ei ole mikään teurastamotarina, mutta se tarkoitti sitä, -
että viimeisenä aikana Herra alkaa tehdä näitä luovia ihmeitä.
Ei vain meidän kehoomme, vaan myös luonnossa.
Sitten aalto purskahti kauas taivaan avaruuksiin.
Sitten sieltä laskeutui jotain val- koista: Jeesuksen Kristuksen helmat
Tämä aalto kosketti niitä.
Samaan aikaan valkoisia hahmoja nousi maan päältä.
Minä käsitin sen ylöstempaukseksi. Joku toinen voi käsittää toisin.
Tätä luovien ihmeiden aaltoa minä odotan - Euroopassa, -
kaikkialla maailmassa.
Jumala antaa tämän herätyksen aallon, ja se on alkanut jo.
Seurakunnat eivät ehkä ole vielä valmiita ottamaan sisään sitä, -
mikä maailmasta tulee eli sitä sadonkorjuuta.
Uskon, että sinullakin on tehtävä tässä kaikessa.
Sinulla on tehtävä tehdä näitä luovia ihmeitä.
Kristushan sen tekee sinussa. Itsessämme ei ole mitään.
Vain näkyvä käsi, jonka voit asettaa sairasten päälle.
Minun Raamattuni sanoo Markuksen evankeliumissa ensimmäisenä, -
että he ajavat riivaajia ulos. Ketkä ajavat?
En vain minä, vaan myös sinä.
Kaikille uskoville on varattu tämä lahja.
He laittavat kätensä sairasten päälle ja ne tulevat terveiksi.
Olemme lukeneet tämän monta kertaa, mutten ymmärrä, -
miksemme vielä usko sitä. Juuri sinä tulet tekemään näitä ihmeitä.
Juuri sinä lasket naapurin päälle kätesi.
Jos et tiedä, missä sairaita on, mene apteekkiin.
Siellä kaikki uusivat reseptejä, koska ne ovat sairaita.
Sieltä minäkin aloitin. Minä vain uskoin siihen.
Menkää ja julistakaa evankeliumia. Laskekaa kätenne sairasten päälle.
Tulin pystymetsästä. Kukaan ei sa- nonut, miten toimia uskonelämässä.
Kaikki nämä kalastajat olivat oppimattomia, -
mutta Jumala valitsi heidät, koska heidän sydämensä oli avoin sille, -
mitä Jeesus opetti. Jeesus itse pani kohdevalot kaikkiin ihmeisiin.
Ei tuolla saarilla pystytä -
mielestäni evankeliumia täysipainoisesti julistamaan, -
ellet osoita, että Jumala ja Jumalan ihmeet toimivat tänä päivänä.
Olin kerran julistamassa evankeliumia eräässä slummikirkossa, -
jos näin voi sanoa. Se oli hyljätty surkean näköinen rakennus.
Se oli ihan täynnä slummin asukkaita.
Olin julistanut, että Jeesus Kristus on elävä ja tekee ihmeitä!
Ei ole ihmettä, mitä Hän ei voisi tehdä!
Silloin kaksi miestä kantoi sinne sylissään kaveria, -
joka vapisi, tutisi ja tärisi koko ajan.
Hän oli kalastaja, joka oli hinaamassa 2 vuotta sitten -
isoa kalastusalusta maihin narulla, kun selkäranka vioittui.
Hän menetti täysin kävelykykynsä, ja hermoradat menivät pieleen -
ja mitä kaikkea hänessä oli. He asettivat hänet etupenkille, -
ja kaksi miestä piti tätä vapisevaa miestä.
Koko Aroman kylä tunsi hänet.
Mies oli 2 vuotta ryöminyt eteenpäin. Vapissut ja ryöminyt.
Mikään hänessä ei toiminut.
Nämä kaverit vain uskossa sanoivat, että tämä tuli tänne parantumaan.
Missä se Jeesus on? Vähän siinä nieleskeltiin.
Ei auttanut muu kuin laittaa kaveri istumaan muovituoliin.
Kaksi kaveria piti häntä, kun hän oli valumassa koko ajan alaspäin.
Minulla oli siinä pastorini mukana.
Ensimmäisenä kysyttiin tietysti, onko hän uskossa. Ei ollut.
"No, haluatko tulla uskoon?" Hän sanoi: -
"No, eihän muutakaan mahdollisuutta ole."
Annettiin hänelle synninpäästö ja selitettiin, mitä usko on.
Kun hän otti Jeesuksen vastaan, silmänräpäyksessä vapina loppui, -
täydellisesti, mutta hän ei vielä kävellyt.
Silloin sanoin: "No, lähdetäänpä tästä kävelemään."
Otin häntä toisesta hartiasta kiinni ja pastorini toisesta.
Jalat tietysti raahautuivat. Hän oli aivan letku.
Ei mitään kykyä liikuttaa omia jalkojaan.
Mutta Jeesuksessa Kristuksessa on voima.
Kumpikin komensimme: "Kävele!
Kävele! Jeesuksen Kristuksen nimessä!
Yhtäkkiä jalat alkoivat liikkua. Kun pääsimme puoliväliin, -
niin jalat vahvistuivat. Me lähdimme juoksemaan.
Sen jälkeen minä ja pastori irrotimme otteemme, -
ja kaveri juoksi ympyrää. Hän parantui täysin.
Seuraavana päivänä olin muualla puhumassa.
Hän tuli sinne perheineen, ja perhekin halusi -
jättää elämänsä Jeesukselle Kris- tukselle, joka tekee näitä ihmeitä.
Hän itkien todisti, kuinka Jumala tekee tällaisen luovan ihmeen -
ja katsoi hänenkin puoleensa. Koko perhe itki.
Luova ihme oli, että Jumala loi uuden selkärangan ja hermoradat.
Eikä tämä ole ainoita asioita.
Uskon, että lännessäkin tulee tapahtumaan tällaista.
Ja on jo tänä kesänä tapahtunut. On yhdentekevää...
Kun Jeesus kuoli ristillä sairauksiemme puolesta, -
niin hän kuoli pikkuasioiden ja isojen asioiden puolesta.
Ei ole mitään eroa sillä sairaudella.
Sairas henkilö kärsii kipua ja haluaa päästä kivuista pois.
En usko, jos joku sanoo sairaudellaan kunnioittavansa Jumalaa.
Se ei voi olla totta. Jos parantuminen kelpasi Jeesukselle, -
niin sen täytyy kelvata meillekin. Jeesus laittoi kohdevalot.
Kohdevalossa ihmiset kerääntyivät Hänen ympärilleen.
Syntiset tulivat Hänen ympärilleen, ja Hän paransi heidät.
Hänen kävi näitä ihmisiä sääliksi.
Usein, kun loukkaannumme, niin mikä sen meille tekee?
Se on tämä oma pää. Alamme järkeillä, voiko tämä olla mahdollista.
Samalla kun järkeilemme tätä mahdollisuutta, -
alennamme Jumalan pieneen lilliputtilaatikkoon.
Se on pieni eläkeläisukko, joka odottaa, että Poika ottaa vallan.
Eihän Jumalakaan tähän pysty.
Jumala ei ole mikään pikkuinen ukko. Hän on ääretön.
Hän luo edelleenkin. Hän loi ihmisen tuosta sannasta.
Minä en ole tullut alkulimasta! Jos sinä olet, ole vaan alkulima, -
mutta minä en ole. Enkä ole tullut apinastakaan.
Jumalan luoma minä olen ja uskon sinunkin olevan -
huolimatta siitä, mitä ikinä tiede todistaa.
Evoluutioon uskomisessa tarvitaankin oikein totista uskoa, -
mutta en nyt tähän puutu. Jumala on yliluonnollinen, -
ja sinunkin on mahdollista olla yliluonnollinen -
ja kulkea yliluonnollisissa ihmeissä ja luovissa ihmeissä.
Uskon vielä, että sellainen aika tulee, että jalat kasvavat, -
eikä vain samanpituisiksi. Jos polvesta puuttuu jalka, -
niin varmasti siihen se kasvaa. Tehdään luut ja jäsenet.
Jos Jumala voi luoda sannasta ihmisen, niin on helppoa antaa jäsen!
Katselin Englannissa erästä pastoria.
Hänellä oli dokumentit miehestä, jonka koko selkä oli rautaa, -
tällainen rautatanko satoine ruuveineen.
Hän rukoili miehen puolesta, että Jumala voi tehdä hänelle ihmeen.
Kaikki katselivat kiinnostuneina, mitä tapahtuu.
Mies ei pystynyt taivuttamaan itseään mihinkään suuntaan.
Hän vain sanoi uskossa: "Jeesuksen Kristuksen nimessä taivu!"
Mies alkoi taipua. Se oli mahdotonta tässä rautakangessa.
Hän parani täysin kivuistaan ja meni lääkäriin tutkimaan, -
mitä tässä on tapahtunut. Hän kysyi lääkäriltä, -
miten hän pystyy taivuttelemaan itseään.
Mitä on tapahtunut sille raudalle? Hänestä otettiin röntgenkuvat.
Valmiitten kuvien tultua lääkäri pudisteli päätään ja sanoi: -
"Sinulla on kokonaan uusi selkäranka, mutta ihmettelen, -
mihin ne ruuvit katosivat?" Minäkin ihmettelin, -
sillä ei niitä lattialta löytynyt. Jumalalle on kaikki mahdollista.
Meidän päämme vaan asettaa sille esteitä.
Kaikki taistelumme käydään täällä päässä.
Älä anna vihollisen tehdä bunkkeria hengellisen taistelun kentälle.
Kuin oikeassa sodassakin, jos vihollinen saa pesäkkeen alueellesi, -
se pystyy pommittamaan sinua koko ajan epäuskolla. Häädä se pois!
Sielunvihollisen tehtävä on koko ajan kylvää sinulle epäuskoa.
Meillä on voitto, koska meillä on myös tieto.
Raamattu sanoo myös, että kansa hukkuu tiedon puutteesta.
Jumalan Sanasta löytyvät kaikki vastaukset kaikkiin ongelmiisi.
Minun kaikki ongelmani yleensä lähtivät siitä, -
että olin diplomaatti. En uskaltanut sanoa ei enkä juu, -
vaan jotain siitä välistä. Sitten Herra korjasi: -
"Olkoon ei ei ja kyllä kyllä."
Se voi vihastuttaa monia, mutta on sinulle siunaukseksi.
Ei olla siis väärällä tavalla diplomaatteja -
ja tuhota ne oman pään ajatukset.
Onhan Jumala antanut meille viisautta ja järjen, -
mutta Jeesus ottaa meidän omat ajatuksemme pois.
Kun ne on sieltä poistettu, Hän voi laittaa omat ajatuksensa tilalle.
Silloin alkaa tapahtua ja varmaan Kristuksen tuoksu enemmän toimia, -
niin kuin appoisten aikojen herätyksissä.
Siellä oli Walesin herätys.
Kun uskovat rukoilivat, -
niin kaukaa vuorilta ja kukkuloilta nähtiin tulipalloja, -
niitten latojen ja kotien yllä isoja massiivisia tulipalloja, -
missä rukoiltiin. Tällaista minä haluan.
Meillä oli kerran rukous- ja ylistyskokous kotona.
Ihmisiä tuli kaikkialta. Lopulta meitä oli n. 50 -
eikä sisälle enää tahtonut mahtua.
Rukoiltiin, ylistettiin ja kiitettiin Herraa ilman taka-ajatuksia.
Ei oikein tiedetty, mitä tehdään, mutta rukoillaan.
Yhtäkkiä ovesta tuli isompi joukko. Ihan tuntemattomia ihmisiä.
He olivat profeettoja. Sisään tullessaan he sanoivat: -
"Täällähän sitä rukoillaan! Löysimme tämän talon."
Kysyin, keitä he olivat ja mistä he saivat osoitteen.
He tiesivät lähiön, missä piti olla kokous, mutta osoitetta ei ollut.
He harhailivat kaduilla ja näkivät meidän talon, -
jonka ympärillä oli tulimuuri.
He tiesivät, että tämä on se talo, jossa rukoillaan.
Juoksin ulos katsomaan enkä nähnyt mitään, -
mutta jatkoimme Herran ylistämistä ja rukousta.
Kului puoli tuntia ja tuli kolme muuta oudompaa ihmistä.
He innoissaan ylistivät Jumalaa, hyppivät ja pomppivat.
Kysyin, miten he löysivät tänne. No, talon ympärillä oli tulimuuri,
ja he ajattelivat, että tuossa se kokous on.
Kun he tulivat lähemmäksi taloa, he näkivät enkeleitä, -
jotka loistivat kirkkaina ja pitivät toisiaan kädestä kiinni.
Jälleen juoksin ulos hetken kuluttua, mutta en nähnyt mitään.
Jumala tekee tämmöistäkin. Tämäkin on luovaa ihmettä.
Luovat ihmeet toimivat jokapäiväisessä elämässä.
Voisin niistä kertoa monia esimerkkejä.
Meillähän on tässä ajassa tietoja, on seminaareja, konferensseja, -
on huippupuhujia. Niitä on ollut 20-30 vuotta.
Missä on vika, että ei ole herätystä?
Tiedämme Sanan alusta loppuun.
Jumalan Sana myös sanoo, että tieto paisuttaa.
Jos ei Sanaan sisälly voima, se tuntuu aivan hukkaheitolta.
Jumalan Sana ja Jumalan voitelu ja voima täytyy olla yhdistettyinä.
Sitten alkaa tapahtua niitä asioita!
Minä haluan niitä apostolisia asioita.
Sana sanoo: myöhemmän ajan temppeli on oleva -
kirkkaampi kuin suurempi.
Haluan kaikki ne sieltä, vielä ne Mooseksen aikaisetkin.
Näitä ihmeitä minä haluan. Jumala tekee tänäänkin luovia ihmeitä.
Hän tekee myös luonnossa ihmeitä. Olin Fidzillä.
Kun menen johonkin saareen, tulee aina joku katastrofi, esim. tulva.
Kerran kaupunki oli peittynyt tulvaan.
On mahdotonta mennä pitämään kokousta, kun tiet ovat poikki, -
ja kokouspaikkaan pitäisi uida.
Sitten voi tulla pyörremyrsky tai tsunami tms.
Vihollinen on yrittänyt häätää minut pois -
julistamasta evankeliumia monesti. Silloin ei pidä luovuttaa!
Silloin pitää uskoa luoviin ihmeisiin! Jumalalla on auktoriteetti.
Ja minussa on auktoriteetti yli saatanan voimien.
Erään kerran Fidzillä tuli pyörremyrskyvaroitus, -
ja pyörremyrsky lähestyi sitä Viti Levun saarta.
Otin pari riskiä naista mukaan. Fidziläiset ovat laajapinta-alaisia -
ja minua päätä pitempiä. Menimme rannikolle -
ja näimme tuulen voimistuvan, sateen piiskaavan.
Huusimme tuulelle: "Jeesuksen Kristuksen nimessä, -
pyörremyrsky ulos! Takaisin merelle! Takasin merelle!"
Ja näin se meni takaisin merelle ja häipyi.
Seuraavana päivänä se yritti uudestaan. Jälleen teimme saman: -
"Jeesuksen nimessä, pyörremyrsky pois! Et tule tänne saarelle!"
Ja taas se meni näin. Se häipyi sinne merelle.
Kokoukset saivat jatkua häiriintymättä.
Jeesus Kristus tyynnytti myrskyn -
ja Hän antoi meille tämän saman auktoriteetin.
Se yleensä toimii myös rakkauden kautta.
Jos sydämessäsi on vihaa, älä odota sen toimivan.
Rakkaus ei tee pahaa lähimmäiselle.
Rakkaus ei tee pahaa... Sanotaan tällainen esimerkki.
Jos kaksi uskovaa asuu vierekkäin, -
ja toinen vähän siirtäisi rajapaalua, -
niin jos tämä toimisi vihassa, Hän voisi käskeä rajan siirtyä yöllä -
metrin tuonne ja saisi tonttia lisää.
Mutta se toinen uskova käskisi rajan siirtyä naapurin suuntaan, -
ja raja taas siirtyisi. Ikuinen taistelu.
Siksi on laitettu tämä lukko, että ne toimivat rakkauden kautta.
Kun olet Kristuksessa, et silloin voi vihata veljeäsi, eikö niin?
Me suorastaan rakastamme toisiamme.
Näkeehän sen seurakunnassa.
Jos haluaa saada aikaan hämmennyksen srk:ssa...
(Olen kerran kokeillut sitä enkä kokeile enää.)
Ihmiset yleensä tottuvat tiettyihin tapoihin.
Istun tässä vasemmalla, 3. rivi, 5. penkki tässä.
Tunnen tämän penkin. Laitan purkkani aina kokoukseni ajaksi tänne.
Mä istun oikealla. Välissä on käytävä, -
ettei tarvitse istua Tiina T:n vieressä. Teepä näin!
Minä kerran sanoin, että kaikki oikealla istuvat menevät vasemmalle -
ja päinvastoin. Syntyi iso hämminki. Pölö... pölö... pölö...
Oli vaikea saarnata enää kenellekään yhtään mitään, -
sillä kaikki olivat menettäneet sen lempipaikkansa.
Näin loukkaantuvaisia me olemme. Tuli yleinen sekaannus.
Olemme tottuneet tiettyyn kuvioon, srk:ssakin tiettyihin asioihin.
Vähän murretaan niitä, eikö niin? Vähän heilautetaan niitä.
Herätys voi tulla vain jollain erityisellä tavalla.
Mikä herätys se on, jota ei edes kukaan huomaa?
Jos se tulee samalla tavalla kuin tuli se alkuperäinenkin herätys.
Ainakin täällä lännessä eli länsimaissa -
vihollinen on ryöstänyt uskovilta sen auktoriteetin, -
joka heille kuuluu. Ei ole tarkoitus, -
että uskovat lymyilevät pelokkaina nurkissa, mistä saatana taas iskee.
Kun se sanoo vain Pöö!, niin uskova juoksee karkuun.
Meidän pitäisi käyttää sitä auktoriteettia, -
että kun kadulla tulee pieni demonijoukko vastaan, -
niin me sanomme niille Pöö! Ne katsovat: -
"Hyvänen aika! Tiina Tutturainen tulee! Äkkiä karkuun!"
ME pistämme sielunvihollisen juoksuun, -
eikä niin että se pistää meidät juoksuun.
Minä uskon, että jalat tulevat kas- vamaan ja kehon osia uudistetaan.
Se on Jumalalle pikkuasia. Taivaassa on koko varastohuone, -
joka vaan odottaa sitä, että ne otetaan sieltä.
Kun maailmassa joku menettää jota- kin, se ei koskaan katoa mihinkään.
Se on siellä jossakin. Ei se katoa avaruuden mustaan aukkoon.
Muista sinäkin! Sinä et ole mikään tappi avaruuden mustassa aukossa!
Olet kuninkaallista sukua! Olet jotakin! Olet Kristuksessa!
Et ole mikään pieni mitätön hiukkanen, -
koska Jumala tuntee jokaisen hiuksesikin.
Jumalalla on riittävästi ihmeitä tälle maailmalle vielä näyttää.
Haluan tässä vielä kertoa tällaisen mielenkiintoisen asian.
Olin hiljakkoin Ranskassa julistamassa evankeliumia.
Tapasin siellä tutun pastorin.
Hän sanoi, että hänellekin on sattunut jotain.
Sanoin: "Kerro, kerro, kerro!" kun MINÄ yleensä kerron ihmeitä.
Odotimme siinä junaa Etelä-Ranskaan.
Hän sanoi, että aika ihmeellinen asia on tapahtunut.
Tämä tapahtui eräälle pastorille toisessa seurakunnassa, -
mutta asia on tarkistettu. Siitä srk:sta oli nainen lähtenyt -
ajamaan autolla valtatielle. Hän oli ajanut normaalia vauhtia.
Siellähän yleensä valtateillä pysähdytään.
Yhtäkkiä hän näki liftarin.
Liftarilla ei ollut mitään matkalaukkuja tai kasseja -
ja oli vähän omituisesti pukeutunut, mutta nainen pysähtyi.
Naishenkilön ei pitäisi ottaa yhtään liftaria kyytiin, -
mutta hän nyt vain teki näin. Mies tuli takapenkille.
Nainen katseli peruutuspeilistä. Mies ei sanonut mitään.
Kuka on tuo oudon näköinen matkailija takana?
Yhtäkkiä nainen näkee, että miehelle ilmestyi pitkä trumpetti käteen.
Hän pitää sitä noin sentin päässä huuliltaan.
Nainen ihmetteli, mistä se trumpetti ilmestyi.
Miten tämä voi olla mahdollista? Sitten mies puhui: -
"Kun puhallan tähän trumpettiin, -
niin näet, että näin vähän matkaa se on minun huuliltani.
Kun se menee huulilleni, niin Jeesuksen tulo on näin lähellä."
Yhtäkkiä mies oli kadonnut.
Nainen meni täysin shokkiin. Hän pysäytti auton.
Hän avasi ovet ja katsoi, kyyristeleekö se penkkien takana.
Takapenkillä ei ole mitään. Hän kävelee shokissa valtatien reunaa.
Tämä ei voi olla totta! Ei voi olla! Mihin se mies on kadonnut?
Siellä oli mies ja trumpetti. En ymmärrä tätä asiaa.
Samassa siihen ajaa moottoripyöräpoliisi.
Tämä kysyi: "Onko teille sattunut jotain? Mitä on sattunut?"
Nainen kertoi tämän asian. Ette varmaan usko, mutta näin se oli.
En muista tarkkaa lukumäärää, mutta suurin piirtein se tapahtui näin.
Poliisi ei ollut ollenkaan hämmentynyt.
Hän sanoi: "Kuulkaa, te olette jo 5. henkilö tänään, -
jolle tämä on tapahtunut."
Ajatelkaa! Jeesuksen tulo on näin lähellä.
Silloin täytyy herätyksenkin olla näin lähellä. Vau!
Joo, me olemme niitä tulenkantajia.
Jos me emme kanna tulta, eikä soihtumme pala, -
niin miten uskosta osattomat voivat nähdä sen tulen?
Meissä pitäisi olla se Jumalan tuli, -
se sama intohimo, joka sai ihmeitä aikaan.
Meille on annettu jo valmiina pakettina kaikki.
Siellähän sanotaan kaikista ihmeistä: He puhuvat uusin kielin.
He laittavat kätensä sairasten päälle ja ne tulevat terveiksi.
Uskoon tultuasi Pyhän Hengen kas- teen saatuasi, saat kaikki valmiina.
Olet kuin aamulla töihin lähtevä timpuri.
Ehkä tänä päivänä et tarvitse evankeliumin lahjaa, -
mutta seuraavana päivänä kyllä. Otat työkalupakista sen.
Ehkä tänään et tarvitse profetian lahjaa.
Joo, sinäkin voit profetoida, mutta se ei tarkoita sitä, -
että se on sinun päälahjasi.
Tänään tai huomenna naapuri tulee sanomaan, että on hirveä päänsärky.
No, ethän sinä voi sanoa, että TV7:stä tulee joku ohjelma, -
jossa joku saarnaa 3 päivän päästä. Laita kätesi ruudulle ja parannut.
Ei, vaan SINÄ laitat kätesi sairaan päälle.
SINÄ sanot: "Jeesuksen Kristuksen nimessä, tule terveeksi!"
Ei ole sinun vastuullasi, parantuuko hän vai ei, -
koska sinä et ole ihmeiden tekijä. Se on Jeesus Kristus.
Se on Hänen hommansa.
Eikä se tarkoita, että sinusta tulee sitten uusi Hinn tai Hintikka.
Mutta jos et koskaan aloita mistään, niin et tiedä, -
onko se sinun lahjasi vai eikö se ole sinun lahjasi, eikö niin?
Aloita jostakin. Kaikki voimme operoida näillä lahjoilla, -
mutta se ei tarkoita, että se on palvelulahjasi.
Kun aloitat jollakin, niin ehkä siitä tulee palvelulahjasi.
Kun tulee massiivinen määrä ihmisiä uskoon, -
et voi työntää kaikkia pastorin luo. Se ei jaksa tehdä sitä työtä.
Se on sinun osuutesi myös. Jos emme ikinä avaa suutamme -
julistamaan evankeliumia, ja nimen- omaan voimallista evankeliumia, -
niin sinä et tiedä. Ei ole ketään julistamassa evankeliumia.
Et tiedä, vaikka sinä olisit uusi evankelista.
Joskus on jonkun tämä tehtävä. Aloita ja kokeile, -
onko tämä sinun lahjasi. Ehkä sinulla on jotain motivaatiolahjoja.
Ehkä olet herkkä palvelemaan muita.
Ehkä sinulla on antamisen lahja, olet organisaattori.
Ne ovat motivaatiolahjoja. Eivät kaikki evankelioi kaatopaikoilla -
kuten minä. Ei se ole kaikille. Jotkut alkavat oksentaa siellä.
Ne eivät vaan kestä sitä. Tämä nyt on minulle.
Eivät kaikki ole lähetyssaarnaajia tai pastoreita, -
mutta kaikille on annettu jokin palvelulahja.
Voit palvella vaikka jotain toista, vaikka ystävääsi.
Meille on annettu lahja palvella ristintyötä -
ja korottaa Jeesusta Kristusta.
Ja olla ylösnousemuksen soihtuna, -
että tämä pimeä maailma näkee, mitä se Jumalan voima on.
Kun Israel ylitti Jordanin, -
niin se astui Luvattuun maahan erämaasta.
Sen tarkoitus oli valloittaa se maa.
Eihän se ihan noin vaan käynyt. Maa piti vielä valloittaa.
Se valloitettiin taistelussa. Heidän oli otettava se, -
mutta he olivat Jumalan työtovereita. Siksi se onnistui.
Jumalan työtoveri olet myös sinä.
Yleensä, jos mitään ei tapahdu, niin siellä sanotaan...
Hesekiel 12:22 sanoo tosi kivasti jakeen lopussa.
"'Aika venyy pitkälle, ja tyhjään raukeavat kaikki näyt?'"
Se tarkoittaa henkilöä/uskovaa, joka ei koskaan mitään tee.
Ehkä olet saanut jonkun profetian tulevasta tehtävästäsi.
Ehkä sinua on kannustettu tai Jumala on puhunut sinulle unessa/näyssä.
Ehkä sinulle on näytetty Sanassa, mutta jos et tee mitään, -
vaan istut vain nojatuolissa, niin sinä luudut sinne.
Sinä voi kiikkua siellä loppuelämäsi ja hokea itsellesi: -
"Vau. Minulla on kaikki 9 armolahjaa. Kyllä on mukavaa, ihanaa."
Jos et koskaan käytä niitä, niin mitä hyötyä niistä on?
Silloin kaikki nämä näyt tyhjiin raukeavat - ja Jumalan lupaukset.
Aina ennen kuin Jumala antaa sinulle jonkun palvelutehtävän, -
niin on vähän hellettä. Raavitaan tätä lihaa.
Se on vähän kuin pullan paisto. Sinä olet se pulla.
Ehkä vähän kärventyy uunissa. Älä ihmettele sitä hellettä, -
mikä tällä hetkellä juuri sinun kohdallasi on.
Monet uskovat ovat sanoneet, -
että tämä viimeinen vuosi on ollut ihan kauhea, ihan hirveä.
Kaikki mahdolliset ongelmat ovat tapahtuneet heille.
Sinua ehkä koulutetaan juuri siihen tehtävään, -
mikä sitten äkisti tapahtuu. Aikaa ei ole paljon.
Sitten Hesekiel 12:23 jakeen loppu sanoo tosi mukavasti: -
"Lähellä on aika ja kaikkien näkyjen täyttymys."
Lue kuitenkin tämä koko luku, niin ymmärrät sen paljon paremmin.
Mennään vielä näihin israelilaisiin, koska se kuvastaa sitä, -
mitä meille yleensä tapahtuu tässä elämässä.
Israelilaiset olivat tottuneet erämaavaelluksella -
näkemään kaiken omin silmin.
Jumalan läsnäolo oli koko ajan heidän keskellään.
He tunsivat ja näkivät tämän läsnäolon.
Se oli jonkunlainen turvallisuus- paketti heidän ympärillään.
Siinä kaikki perustui näkemiseen eikä uskoon.
Ilman omia yrityksiä kaikki pelasi -
ja ilman uskoa. Kun he aamulla silmänsä aukaisivat, -
niin he näkivät Ahaa, joo. Siellä oli jo suuntamittari.
Ei tarvinnut ihmetellä, mihin suuntaan pitää mennä.
Ensimmäinen ohjaus oli, -
että tästä 800 m eteenpäin.
Kiertoliittymästä toinen erkanemiskaista.
Jatka siitä vasemmalle kilometrin verran.
Näin helppoa heidän elämänsä oli, -
kunnes yhtäkkiä ekovalot yöllä sammuivat.
TomTom ei enää pelannut. Pilvi ei enää johtanut heitä.
Miten helppoa elämä oli ollut. Nyt astuttiin Jordanin yli, -
ja heidän täytyikin alkaa käyttää omaa uskoaan.
Aivan samoin kuin meilläkin, me emme näe niitä asioita.
Meillä ei ole ekovaloja sähkön säästönä palamassa.
Se olisi niin helppoa. Jokainen uskova loistaisi tulipakettina -
tai olisi joku tuikku päässä. Tuolla menee uskova ja tuolla.
Joo, tuossa on tuikku ja tuossa. Seurataan sitä.
Näin ei ole, vaan kaikki perustuu uskoon.
Meillä ei ole pilveä navigaattorina. Meillä on Pyhä Henki, -
joka navigoi meitä. Meidän pitää oppia tuntemaan sen navigointi.
Sitä paitsi MOOSESHAN johti israelilaisia erämaassa.
Mooseksen harteille voidaan heittää kaikki.
Mooses toimi välimiehenä Jumalan ja ihmisen välillä.
Aamulla jokainen sai onnellisesti syödä mannapuuroa.
Ei ollut ongelmaa edes ruoasta. Jauhot odottivat vain keräämistä.
Minulla oli muistaakseni 1950-luvulta kirja, -
arkeologinen tutkimus siitä, mitä Raamatun aikoina tapahtui.
Se oli mielenkiintoinen, koska siinä järjellä yritettiin selvittää -
nämä Mooseksen aikaiset viiden Mooseksen kirjan ihmeet.
Esimerkiksi oli selvitetty Mooseksen palava pensas.
Että itse asiassa Mooseksen näkemä pensas ei palanut.
Ilta-aurinko vaan säteili pensaaseen, -
ja se oli täynnä ihan pienen pieniä kiiltomatoja. Tuhansittain niitä.
Kun auringonsäde heijastui niihin, -
ja kiiltomadot liikuskelivat, niin se näytti tulenliekeiltä.
Sitä sitten ihmettelin ja luin.
Tuli vaan mieleen, että tämän se täytyy ihme todella olla!
En näet ole koskaan kuullut, että madot puhuvat!
Siellä kiiltomadot yhdestä suusta sanoivat: "Mooses. Mooses."
Ja tiesivät koko Israelin historiankin.
Tämä näistä arkeologisista löydöksistä.
Uskohan nimenomaan vaatii uskoa yliluonnolliseen.
Uskovan pitäisi oikein elää yliluonnollisessa elämässä.
Yliluonnollisen elämän on oltava paljon luonnollisempaa -
kuin luonnollisen elämän. Yliluonnollinen on koko ajan ympärillä.
Siihen meidän pitäisi astua. Rukoillaan, -
että Herra avaa meille hengelliset aistit -
maallisten aistien lisäksi. Että Herra avaa yliluonnolliset silmät -
näkemään Jumalan maailmaa, yliluonnollisia tuoksuja, -
yliluonnollinen makuaisti. Jotkut ovat tunteneet Kristuksen tuoksun -
samoin, kuin joskus voidaan tuntea sielunvihollisen tuoksu.
Tämä on henkien erottamisen lahjaan kuuluva asia.
Oi, jos voisimme kaikki nähdä tätä yliluonnollista, -
mutta silloinhan se perustuisi vain näkemiseen.
Rukoillaan, että Herra avaa meille tämän kentän.
Uskon, että Herra antaa meille alttiisti ja soimaamatta tämän.
No niin, emme tarvitse välimiestä, kuten Moosesta tarvittiin, -
vaan Pyhä Henki ja Pyhän Hengen kaste -
ja kaikki Jumalan meille antamat armolahjat.
Emme tarvitse niitä enää taivaassa.
Siellä et voi Tiina Tutturaiselta kysyä, kolottaako tänään polvea.
Siellä ei ole sairautta. Ne on tarkoitettu tänne maan päälle.
Ihminen ainakin täällä lännessä tottuu liialliseen mukavuuteen.
Kaikki tuntuu itsestään selvältä.
Ei enää osata antaa arvoa, jos jotain on puuttunut.
Kaikki meille on jo valmiina annettu.
Niin, ajatelkaa, että erämaassa mekotkaan eivät kuluneet -
eivätkä kengätkään. Naisihmisellä olisi ehkä vähän vaikeaa.
Onhan mukava vaihtaa välillä vaatteita, eikö niin?
Psalmi 78:14-19 sanoo näin: -
"Hän johdatti heitä päivän aikana pilvellä -
ja tulen valolla kaiket yöt. Hän halkoi kalliot erämaassa -
ja juotti heitä runsaasti, kuin syvistä vesistä.
Hän juoksutti puroja kalliosta ja vuodatti virtanaan vettä.
Yhä he kuitenkin tekivät syntiä häntä vastaan -
ja olivat uppiniskaisia Korkeimmalle erämaassa.
He kiusasivat Jumalaa sydämessänsä, -
vaatien ruokaa himonsa tyydyttämiseksi.
Ja he puhuivat Jumalaa vastaan sanoen: -
'Voikohan Jumala kattaa pöydän erämaassa?'"
Jokainen oli varmaan onnellinen päästessään Luvattuun maahan, -
mutta sitä myöten myös ilmaiset ateriat hävisivät pöydältä -
ja muutkin edut. Nyt oli pärjättävä itse.
Uskon, että vasta silloin he ymmärsivät, -
miten hyvin asiat olivat olleet erämaassa.
Jos koko ajan elää vain tappavan tasaista elämää, -
niin että kaikki on hyvin, niin ei enää näe sitä hyvyyttä, -
mikä on ympärillä koko ajan. Siksi vuoristorata välillä on tarpeen, -
että pudotaan kuopan pohjalle. Näin ei alunperin liene ollut tarkoitus.
Paratiisi oli täydellinen, mutta ei tyydyttänyt Adamia ja Eevaa.
Luonnollinen ajattelu meidän on vaihdettava hengelliseen, -
kuten israelilaisilla oli, koska usko ei enää ollut näkyvänä.
Meille usko ei aina ole näkyvässä muodossa.
Silloin meidän on pakko "uskoa", mitä Jumalan Sana sanoo, -
mitä tämä kirjoitettu Sana sanoo.
Tulemme pois muurin reunoja nyppi- mästä ja alamme todelliseen uskoon,
mihin Jumala alun perin meidät on tarkoittanutkin.
Sen tähden hengellinen ajattelu on myös tärkeää, -
huolimatta siitä, ettei se aina kulje maallisen logiikkamme mukaan.
Kuka voi ymmärtää Jumalan ajatuksenjuoksua?
Kaikki ei ole aina loogista. Älä siis takerru siihen, -
onko se mahdollista vai ei. Jumalalle kaikki on mahdollista.
Ensimmäisenä vuosisatana kristinusko eteni väkevällä tavalla -
ja nimenomaan yliluonnollisilla asioilla.
Jumala ei ole sitten siitä muuttunut.
Hän on aina sama. Raamatussakin lukee, -
että Jumala oli sama iankaikkisesta iankaikkiseen -
aina ja iankaikkisesti.
Ensimmäiset uskovat liikkuivat eteenpäin massiivisella voimalla.
Et voi piiloutua oman filosofiasi sisään, -
vaan sinusta tulee tappavan tasainen kuollut uskova!
Herran Pyhä Henki tuli herättämään nämä kuolleet uskovat.
Heräjä sinä, joka nukut! Tule pois nojatuolista ja lähde liikkeelle!
Sielut ovat tuolla ulkona. Lähde liikkeelle! Vilja pitää kerätä!
Sinulla on joku osuus myös siinä.
No niin, islamilaisuus valloittaa maailmaa ihan pilvin pimein, -
ja uskovat nukkuvat. Jos uskovilla on tällainen asenne, -
joka on Jumalan lakien vastainen, -
niin on kauas poikettu alkuperäisestä uskosta, -
missä Jeesus Kristus haluaa meidän vaeltavan.
Ap. t. 17:6 sanoo: -
"Mutta kun he eivät heitä löytäneet, raastoivat he Jaasonin -
ja muutamia veljiä kaupungin hallitusmiesten eteen ja huusivat: -
'Nuo koko maailman villitsijät ovat tännekin tulleet,...'
Minullekin on sanottu näin ja pidän sitä suorastaan kunnia-asiana.
'Nuo koko maailman villitsijät ovat tännekin tulleet.'
Mitä tämä tahtoo sanoa? Siellä, missä ihmeistä puhutaan, -
missä luovia ihmeitä tapahtuu, missä tapahtuu jotakin!
niin heti sanotaan, että tuo villitsijä on tullut tännekin -
meitä häiritsemään! No niin, minä vain ihmettelen, -
miksi maailma ei sitten juokse uskoa kohti?
Se juoksee okkultismiin ja kaikkia pimeyden voimia kohti.
Se näet antaa ihmiselle jotakin. Uskosta on tullut kuollutta.
Olin kerran Englannissa -
yhdessä anglikaaniseurakunnassa.
Keski-ikä oli noin 80-90 vuotta.
Päättelin siitä, kun eräs vanhus otti minua takin liepeestä kiinni -
kun olin lähdössä ja sanoi: "Mitä se nuori tyttö oikein puhui?"
Hän oli niin kuuro, ettei enää kuullut.
Jos minua sanotaan nuoreksi tytöksi olen toki iloinen, -
mutta siellä ei lehtikään liikkunut.
Minulla oli sellainen tunne, että saarnaan hautausmaalla.
Minulla oli siellä pieni kirjapöytä, jossa oli pari avustajaa.
He sanoivat, että siinä on englanninkielistä kirjaa.
Pari mummoa meni ohi ja heitä kehotettiin vähän katsomaan.
Mummot harhailivat toisiinsa törmäten: "Mikä pöytä? Missä?"
Joskus tuntuu, että vaikka menee -
karismaattisena tunnettuun seurakuntaan, -
niin lehtikään ei siellä todellakaan liiku!
Ei uskalleta edes sanoa 'Halleluja' eikä ylistää Herraa.
Herra on kaiken ylistyksen arvoinen!
Ei uskalleta edes heilauttaa kättä.
Ihan ohimennen tuli erään ystävättäreni toteamus.
Hän oli jossakin seurakunnassa ja hiljaa ylisteli takapenkillä.
Liikutteli kättänsä musiikin tahdissa.
Kukaan ei liikkunut siellä. Kun ylistys loppui, -
niin eräs vanhemmistoveli huusi pastorille: -
"Kuule, tuolla yksi nainen viittoili koko ajan.
Sillä on varmaan ollut hirveästi asiaa."
Ei sillä asiaa ollut, kun se vain ylisti Herraa.
Näin pimeään me olemme täällä menneet.
Jos meistä puuttuu aito Kristuksen tuoksu, -
niin millä me vedämme niitä sieluja seurakuntaan?
Jos ne tulevat tuolta kuolleesta maailmasta, -
niin eivät ne tule kuolleeseen paikkaan.
En halua mainita, että joku erityinen srk olisi kuolleessa tilassa.
Niitä löytyy ihan kaikkialta.
Jos meissä on se sydämen usko, niin riemuitaan omassa srk:ssa -
eikä ajatella, ettei täällä kukaan muukaan sitä tee, -
sillä Jumala on kaiken kunnian ja ylistyksen arvoinen.
Ihmiset etsivät kuolleista paikoista, kuten okkultismista, -
kaikkea elävyyttä. Uusi aika -liike nousee hurjalla vauhdilla -
ja kaikki muutkin pöpellykset. Ja vain siksi, -
että jos me emme pysty tarjoamaan elävää voimallista Kristusta -
ja Hänen tuomiaan ja tarkoittamiaan ihmeitä hukkuvalle maailmalle.
Nyt on tehtävä parannus, ja se alkaa sinusta.
Älä aina odota, että joku naapuri tekee sen ensin, vaan se olet sinä.
Sinun täytyy aloittaa. Uskon, -
että olet jo aivan kyllääntynyt tuohon kuolleeseen tilaan.
Mene Herran eteen. Huuda Herran puoleen: -
"Minä haluan seurata Sinua! HALUAN palvella Sinua!
HALUAN nähdä luovia ihmeitä!
Kun tarpeeksi kauan huudat leipää, niin Isä alkaa antaa sinulle -
- muutakin kuin murusia. Ole sitkeä! Pyydä! Pyydä! Pyydä!
Äläkä tyydy niihin samarialaisen naisen murusiin.
Jumala haluaa antaa sinulle koko leivän.
Kokonaisen leivän. Sinä olet sen arvoinen.
Oi Herra, minun sydämeni oikein palaa Jeesukselle Kristukselle.
Sydämeni palaa, että Suomi saa nähdä ne luovat ihmeet!
Ja ne ovat alkaneet jo! Paljon, paljon sairaita on parantunut.
Joo, mormonismihan opettaa, -
että saatana ja Jeesus olivat veljeksiä.
Eihän se näin ole! Jeesuksella on kuninkuus.
Se ei kuulu kenellekään muulle. Oi kiitos, Herra!
Paavali selkeästi Raamatussa opettaa, että Jeesus on kaiken Luoja -
ylitse enkeleiden ja ylitse saatanan.
Voit lukea Kol. 1:15-16: -
"ja hän on näkymättömän Jumalan kuva, -
esikoinen ennen kaikkea luoma- kuntaa. Sillä hänessä luotiin kaikki, -
mikä taivaissa ja mikä maan päällä on, näkyväiset ja näkymättömät, -
olkoot ne valtaistuimia tai herrauksia, hallituksia tai valtoja, -
kaikki on luotu hänen kauttansa ja häneen,..."
Ei kuulkaa tämän selkeämmin enää asioita voi sanoa.
Tämä on niin kuin täydellisestikin täydellistä, että ei voida sanoa, -
että joku saatana ja Jeesus olisivat veljeksiä, -
ja ne olisivat kilpailleet taivaassa.
Herra Jeesus Kristus on aina ollut ja tulee aina olemaan.
No niin, haluaisin jatkaa näitä seuraavalla kerralla -
ja aivan mahtavista asioista, mitä olen kokenut ja saanut tietää.
Ihmeellisiä asioita.
Jatketaan sitten seuraavalla kerralla.
Näitä ihmeitä tapahtuu Jumalan ihmeellisessä maailmassa.
Ei vain jossakin Afrikassa tai Aasiassa, -
vaan myös täällä kotoisessa Suomessa.
Niitä on tapahtunut tämänkin kesän aikana.
Kunhan vain joku seurakunta avaisi sydämensä -
tälle luovuudelle ja näille luoville ihmeille ja alkaisi toimia.
Ei tarvita mitään muuta, kuin laskea kädet sairasten päälle -
ja sanoa: "Jeesuksen Kristuksen nimessä, ole terve."
Näin asioita alkaa tapahtua.
Jos ei heti tapahdu, niin ole sitkeä. Jatka! Jatka!
Tekstitys: Tuula-Riitta Virrankare